Προϊστορικές τοποθεσίες και ζωγραφισμένα σπήλαια της κοιλάδας του Βεζέρ

Οι Προϊστορικές τοποθεσίες και τα ζωγραφισμένα σπήλαια της κοιλάδας του Βεζέρ (αγγλικά: Prehistoric Sites and Decorated Caves of the Vézère Valley, γαλλικά: Sites préhistoriques et grottes ornées de la vallée de la Vézère) είναι μια ομάδα από 147 μοναδικές προϊστορικές τοποθεσίες και 25 σπήλαια που φέρουν ζωγραφικές παραστάσεις στα πλάγια φατνώματα. Εκτείνονται σε μήκος περίπου 40 χλμ. στην κοιλάδα του ποταμού Βεζέρ (Vézère) στον νομό (département) Ντορντόνι (Dordogne) στην περιοχή της Ακουιτανίας και, από το 1979, αποτελούν Μνημείο Παγκόσμιας Κληρονομιάς της UNESCO. Οι τοποθεσίες και τα σπήλαια βρίσκονται κατανεμημένα σε περιοχές που καλύπτουν τα σημερινά χωριά Λεζ Εϊζί ντε Ταγιάκ, (Les Eyzies de Tayac), Τυρσάκ (Tursac), Μοντινιάκ-συρ-Βεζέρ (Montignac-sur-Vézère), Σαιν-Λεόν-συρ-Βεζέρ (Saint-Leon-sur-Vézère), Μαρκέ (Marquay), Μανωρύ (Manaurie), Ρουφινιάκ (Rouffignac-Saint-Cernin-de-Reilhac) και Σαιν-Σερκ-ντυ-Μπουγκ (Saint-Cirq-du Bugue)UNESCO: Prehistoric Sites and Decorated Caves of the Vézère Valley.

Ο ποταμός Βεζέρ έχει μήκος 190 χλμ., πηγάζει από την Κεντρική Οροσειρά (Massif Central) και χύνεται στον ποταμό Ντορντόνι κοντά στο χωριό Λε Μπουγκ. Στα 40 χλμ. της κοιλάδας του, που σχηματίζεται σε ασβεστολιθικό οροπέδιο της νοτιοδυτικής Γαλλίας απαντώνται πολυάριθμα ίχνη και χώροι προϊστορικής ζωής.France this way: Vezere valley

Οι χώροι αυτοί παρουσιάζουν ιδιαίτερο ενδιαφέρον τόσο από εθνολογικής και ανθρωπολογικής άποψης  όσο και από αισθητικής, λόγω των τοιχογραφιών στα σπήλαια, ιδιαίτερα εκείνων στο σπήλαιο Λασκώ (Lascaux), του οποίου η ανακάλυψη το 1940 ήταν εξαιρετικής σημασίας για την ιστορία της προϊστορικής τέχνης. Οι σκηνές κυνηγιού που έχουν αποτυπωθεί εκεί παρουσιάζουν περίπου 100 εικόνες ζώων, που είναι ιδιαίτερα αξιοσημείωτες για την λεπτομέρειά τους, τα ζωντανά χρώματα αλλά και τον ρεαλισμό της απεικόνισης.

Οι κυριότερες τοποθεσίες και σπήλαια
+Κατάλογος των κυριότερων τοποθεσιών (UNESCO)ΤοποθεσίαΠαρατηρήσειςΣυντεταγμένεςΠλησιέστερο χωριόΖωγραφισμένα σπήλαιαΚαταφύγιο του ΨαριούAbri du Poissonεπισκέψιμο κατόπιν συνεννόησηςΛεζ Εϊζί ντε ΤαγιάκΦον-ντε-ΓκωμFont-de-Gaumeπεριορισμένος αριθμός επισκεπτώνΣπήλαιο του ΜουτGrotte de la MoutheΚλειστόΣπήλαιο των ΚομπαρέλGrotte des Combarellesπεριορισμένος αριθμός επισκεπτώνΚαταφύγιο του Καπ-ΜπλανAbri de Cap-Blancπεριορισμένος αριθμός επισκεπτώνΜαρκεΐΣπήλαιο ΛασκώΚλειστόΜοντινιάκΣπήλαιο Ρουφινιάκ ήCro-de-Granville ήGrotte de Miremontπεριορισμένος αριθμός επισκεπτώνΡουφινιάκΣπήλαιο του Σαιν-Σερκ ήGrotte du Sorcierπεριορισμένος αριθμός επισκεπτώνΣαιν-Σερκ-ντυ-ΜπουγκΟρύγματαΚαταφύγιο του Κρο-ΜανιόνAbri de Cro-MagnonΕλεύθερη πρόσβασηΛεζ Εϊζί ντε ΤαγιάκΛα ΜικόκLa Micoqueεπισκέψιμο κατόπιν συνεννόησηςΚάτω ΛωζερίLaugerie-Basseεπισκέψιμο κατόπιν συνεννόησης υπό έρευναΆνω ΛωζερίLaugerie-Hauteεπισκέψιμο κατόπιν συνεννόησηςΣπήλαιο του Γκραν ΡοκGrotte du Grand RocΕλεύθερα επισκέψιμοΤα δύο καταφύγια του ΜουστιέLes deux abris du Moustierεπισκέψιμο κατόπιν συνεννόησηςΣαιν-Λεόν-συρ-Βεζέρ et Πεϋζάκ-λε-ΜουστιέΑμπρί της ΜαντλένAbri de la MadeleineΜη επισκέψιμο επικίνδυνη πρόσβασηΤυρσάκ

Ορισμένοι από τους χώρους παραμένουν κλειστοί για το κοινό καθώς λόγω διαβρώσεων υπάρχει σοβαρός κίνδυνος κατάρρευσης των τοιχωμάτων ή της οροφής των σπηλαίων.

Παραπομπές

Εξωτερικοί σύνδεσμοι
 Map of the Vezere Valley for Archeology Teachers and Students: Χάρτης της περιοχής με σημασμένους τους προϊστορικούς χώρους, με ελεύθερη (πλην εμπορικής) χρήση.

Κατηγορία:Ιστορία της Γαλλίας
Κατηγορία:Προϊστορία
Κατηγορία:Κατάλογοι που αφορούν τη Γαλλία
Κατηγορία:Μνημεία Παγκόσμιας Κληρονομιάς στη Γαλλία